Den Vest-Sjællandske Avis, 1829-03-07
J alle de forhenværende Spanske Colonier hersker vilde indvortes Giæringer og tildeels en frygtelig Borger=Krig. Staterne gik pludselig over fra en aldeles undertrykket Colonial Forfatning til en fuldkommen frie og uafhængig Tilstand; der fandtes ingen enkelt Person, som havde Ret til at overtage Regieringen, som det var Tilfældet i Brasilien; de bleve altsaa til Republiker; det kunde ikke have anden Virkning endat disse Stater maatte blive en Tumleplads for Lidenskaberne og for de Ærgierrige; hertil kom, at Jndvaanerne vare ubekiendte med alle republikanske Grundsætninger; det kan derfor vare længe inden disse vilde indvortes Storme kunne lægge sig og disse Lande kunne erholde Roe og Fasthed; men naar dette eengang skeer, saa er det rimeligt, at de ville rykke frem til stor Kraft og Velstand, da Folkets Energie vil blive opvakt og deres Characteer dannet under disse voldsomme og varige Stridigheder. – Da det Ayresiske eller Rivadavias Partie har faaet Overhaand i Buenos Ayres og Præsidenten Antonio Dorregos er bleven afsat, som havde formadet Provinsen Buenos Ayres til at give Slip paa sit Suprematie over de andre Stater, saa er Plata Unionen udsat for nye Forstyrrelser. - Ved Borgernes Standhaftighed lykkedes det dog at forhindre Militairen fra at kuldkaste Statsforfatningen i Chili Hvorledes det seer ud i Bolivia siden Helten fra Ayacucho General Sucre er forjaget derfra og Peruanerne aldeles spille Mester, veed man ikke med Vished; dog skal den Peruanske Gen. Ga marra have den 6te Juli 1828 afsluttet en Tractat med den Boliviske Overgeneral Urdininea, ifølge hvilken Peruanerne have forladt Bolivia og overladt denne Republik at give sig saadan en Statsforfatning som den selv vil, da det blot var Peruanernes Formaal at befrie Republiken for de Columbiske Tropper og den Constitution som Bolivar havde paatvunget den. - Den 30te August 1828 har Præsidenten for Republiken Peru Jofe de la Mar udstædet et yderst heftigt Manifest imod Bolivar, hvori han kalder ham een i Amerika forhadt Tyran. Krigen er begyndt; Peruanske Krigskibe blokere den Columbiske Havn Guayaqvil, og Peruanske Tropper ere komne til Grændserne. Bolivar har forladt Bogota for at marschere imod dem; men General Obando, som havde taget Deel i den sidste Sammenrottelse imod Bolivar og havde reddet sig ved Flugten, har bragt hele Provinsen Popayar i Opstand og har to Gange slaget de Tropper, som Bolivar har sendt imod ham; denne beskylder nu General Santander for at have Deel i denne Opstand, og har derfor ladet Generalen, som skulde forvises Landet, og allerede var kommen til Carthagena, hvorfra han med en Engelsk Brig vilde afseile til Liverpool, anholde og i udspærre i Castellet Boca Chiga. - J Central Amerika eller Republiken Guatimala har Borgerkrigen uafbrudt vedblevet at rase imellem Stæderne San Salvador og Guatimala; endelig skulle dog dennes Tropper være blevne totalt slagne i en blodig Bataille i September f. A. hvo ved Guarimalanerne erholdt allene Fred under den Betingelse, at de maatte udlevere alle deres Vaaben. – Endelig har man faaet Efterretning om Udbruddet af en stor Revolution i Mexico. Skibet Leonidas, Captain Bugnon, har forladt Vera Cruz den 28de December og medbragt følgende Efterretning derfra: Den 2den December trængte de to oprøriske Generaler Guerero og St. Anna ind i Hovedstaden Mexico med et Corps Soldater; Pøbelen forbandt sig med dem; Regieringstropperne og Militserne lykkede imod dem; men bleve tilsidst overvældede i en Kamp, som varede i flere Dage og kostede omtrent 800 Mennesker Livet, Congressen tog Flugten af Frygt for at dens Palads skulle blive bestormet, og med dem Præsidenten D. Guadelupe Victoria, mange af Regieringens Medlemmer og andre Personer. Ministrene, som vare blev ne tilbage, forsynede med Fuldmagter af Congressen, maatte indsætte nye Embedsmænd efter de seirende Partiers Forlangende. Herpaa blev den Deel af Staden, som beboes af Kiøbmænd den saakaldte Parian, udplyndet; mange Tydske, Engelske og Franske Huse, 40 Gammelspanske og 4000 Mexikanske bleve berøvede alt hvad de eiede; Skaden anslaaes fra 2 1/2 til 3 Millioner Dollars, af andre til 6 Millioner; især have alle Boder ved Torvet lidt meget. Pøbelen skal end- og have nedrevet det Brittiske Flag af Consulens Bygning. Den 20de December synes Roligheden vel for endeel at være igien bragt tilveie; men de fleste Huse vare dog tillukkede. De enkelte Stater skulle være misfornøiede med dette Brud paa Coustitutionen, og søge at træffe Foranstaltninger til at faae alt bragt igien paa den gamle Fod; men som formodentlig vil blive forgiæves, da hele Armeen har erklæret sig for Guerero og forlangt at alle indfødte Spanier uden Undtagelse skulle fordrives. Staden Alvarado og flere andre Stæder af Anseelse have fulgt dette Exempel. Da Captainen seilede bort fra VeraCruz nærmede sig en Trop af Guercros Soldater sig til den, og man frygtede for en Udplyndring; efterat han var afseilet saae han Røgstøtter stige op af Staden. Den 28de December om Aftenen skal Staden have erkiendet den nye Regiering; al Handel er gaaet i Staae under disse Omstændigheder. Det Partie, som har faaet Overhaand er de Borkinos eller strenge Republikaner, som hylde de Nordamerikanske Grund sætninger. De oprøriske Soldater havde, som der fortælles fra en anden Kant, sat sig i Besiddelse af Casernerne, hvori Artilleriet var og forsvarede sig ikke allene der mod Regieringens Tropper; men giorde tilsidst et Udfald og dreve dem ud af Staden, hvorpaa de begyndte at plyndre og dræbe Spanierne i deres Huse; Pøbelen tog Deel med dem deri, og efterat Jndgangen til Parian, et Slags Basaar, først var sprængt, saa blev Tabet af Varer uhyre stort Præsidenten Victoria erklærede sig for Guereros Partie og Ministrene toge Flugten (en Modsigelse mod den forrige Efterretning.) Det lykkedes Guerero endelig den 20de at faae Roligheden bragt tilveie; man troer at han vil soutinere sig i Regieringen; men Bladet Coureren siger: at de andre Stater ville holde Constitutionen opret og afsende Troppe mod ham; samme Haab yttrer ogsaa et Handelsbrev fra Vera Cruz, som er ankommen til Hamborg. En Transport af en Millions Værdie i Dollars og i Stænger, som var afgaaet fra Mexico til Vera Cruz er anholdet af den militaire Chef i Puebla, hvorimod alle udenlandske Consuler have protesteret. – En Tydsk Kiøbmand, som opholder sig i Mexico har førend Revolutionen udbrød tilsendt sine Venner i Hamborg en Skrivelse om Tingenes Tilstand i Landet, som er bleven bekræftet af Udfaldet, Han siger, at de Yorkinos, som nu have seiret, er det talrigste, heftigste og meest populaire Partie; men at de Escosesos, som understøttede General Pedraza er hulere og forsigtigere; at Financeministeren Esteva staaer i Spidsen for det neutrale Partie, som staaer midt imellem begge; men som er det svageste. Dersom de Escosesos seire saa vil det ikke blive godt for Tolerancen og Udlændingerne; men vinde de Yorkinos, saa maae alle Spanier ud af Landet; dette Partie vil ikke tage i Betænkning at ophæve Klosterne for at hielpe paa Financerne; Guerero er en ivrig Republikaner og en rask Soldat.